A válogatottban 2008-ban bronzérmes lett az Európa-bajnokságon, a következő évi világbajnokságon pedig aranyérmes. Két olimpián vett részt, a 2012-es londoni olimpián a negyeddöntőben kiesve az előzetes várakozásokat alulmúlva a 9. helyet szerezte meg a csapata, a 2016-os riói olimpián viszont az összes mérkőzést megnyerve lettek olimpiai bajnokok. Az olimpiai győzelem után orosz állami kitüntetésben részesült, Vlagyimir Putyintól megkapta a Barátságért érdemrendet.